title: Eiropas Parlamenta Lēmums (ES) 2017/1692 (2017. gada 27. aprīlis) par Eiropas Tīklu un informācijas drošības aģentūras 2015. finanšu gada pārskatu apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/271

         EIROPAS PARLAMENTA LĒMUMS (ES) 2017/1692
   (2017. gada 27. aprīlis)
   par Eiropas Tīklu un informācijas drošības aģentūras 2015. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Eiropas Tīklu un informācijas drošības aģentūras 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Tīklu un informācijas drošības aģentūras 2015. finanšu gada pārskatiem ar Aģentūras atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Aģentūrai par 2015. finanšu gada budžeta izpildi (05873/2017 – C8-0062/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2013. gada 21. maija Regulu (ES) Nr. 526/2013 par Eiropas Savienības Tīklu un informācijas drošības aģentūru (ENISA) un ar ko atceļ Regulu (EK) Nr. 460/2004 (4), un jo īpaši tās 21. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu (A8-0115/2017),

               1.

               apstiprina Eiropas Tīklu un informācijas drošības aģentūras 2015. finanšu gada pārskatus;

               2.

               uzdod priekšsēdētājam šo lēmumu nosūtīt Eiropas Tīklu un informācijas drošības aģentūras izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 138. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 165, 18.6.2013., 41. lpp.

      (5)  OV L 328, 7.12.2013., 42. lpp.


title: Padomes lēmums (2001. gada 6. decembris) par otrās paaudzes Šengenas Informācijas sistēmas (SIS II) izstrādi

text:
Svarīgs juridisks paziņojums

|

32001D0886

Oficiālais Vēstnesis L 328 , 13/12/2001 Lpp. 0001 - 0003

		Padomes Lēmums(2001. gada 6. decembris)par otrās paaudzes Šengenas Informācijas sistēmas (SIS II) izstrādi(2001/886/TI)EIROPAS SAVIENĪBAS PADOME,ņemot vērā Līgumu par Eiropas Savienību, jo īpaši tā 30. panta 1. punkta a) un b) apakšpunktu, 31. panta a) un b) apakšpunktu un 34. panta 2. punkta c) apakšpunktu,ņemot vērā Beļģijas Karalistes un Zviedrijas Karalistes iniciatīvu [1],ņemot vērā Eiropas Parlamenta atzinumu [2],tā kā:(1) Šengenas Informācijas sistēma, kas izveidota saskaņā ar noteikumiem IV sadaļā 1990. gada Konvencijā (še turpmāk — "1990. gada Šengenas Konvencija"), ar ko īsteno 1985. gada 14. jūnijā noslēgto Šengenas Līgumu par pakāpenisku kontroles atcelšanu pie kopīgajām robežām, ir svarīgs Šengenas acquis īstenošanas instruments, kas iekļauts Eiropas Savienības sistēmā.(2) Šengenas Informācijas sistēmu tās pašreizējā veidā var izmantot ne vairāk kā 18 iesaistītās valstis. To pašlaik izmanto 13 dalībvalstis un 2 ārpuskopienas valstis (Islande un Norvēģija), un pavisam drīz to paredzēts izmantot arī Apvienotajā Karalistē un Īrijā. Tomēr šī sistēma nav izveidota tā, lai pēc Eiropas Savienības paplašināšanās tā būtu izmantojama lielākā skaitā dalībvalstu.(3) Šā iemesla dēļ un tāpēc, lai radītu iespēju efektīvi izmantot jaunākos sasniegumus informācijas tehnoloģiju nozarē un sekmētu jaunu funkciju ieviešanu, ir jāizstrādā jauna otrās paaudzes Šengenas Informācijas sistēma (SIS II), kā jau ir atzīts Izpildu komitejas 1997. gada 7. oktobra Lēmumā SCH/Com–ex (97) 24 [3].(4) SIS II izveidošanas izmaksas tiks segtas no Eiropas Savienības budžeta atbilstīgi Padomes 2001. gada 29. maija Secinājumiem par to. Šis lēmums un Padomes Regula (EK) Nr. 2424/2001 (2001. gada 6. decembris) par otrās paaudzes Šengenas Informācijas sistēmas (SIS II) izstrādi [4] ir tiesiskais pamats, kas vajadzīgs, lai iekļautu nepieciešamo apropriāciju Savienības budžetā SIS II izveidošanai un šās budžeta sadaļas īstenošanai.(5) Likumdošanas pamatam ir divas daļas: šis lēmums, kas balstās uz Līguma par Eiropas Savienību 30. panta 1. punkta a) un b) apakšpunktu, 31. panta a) un b) apakšpunktu un 34. panta 2. punkta c) apakšpunktu, un Padomes Regula, kas balstās uz 66. pantu Eiropas Kopienas dibināšanas līgumā. Saskaņā ar 1990. gada Šengenas Konvencijas 92. pantu tas ir tāpēc, lai, izmantojot automatizētu meklēšanas procesu, dalībvalstu norīkotās kompetentās iestādes no Šengenas Informācijas sistēmas varētu iegūt brīdinājuma informāciju par personām un īpašumu, kas vajadzīga robežkontrolei un citādai policijas un muitas kontrolei, ko veic saskaņā ar valstu tiesību aktiem, kā arī vīzu un uzturēšanās atļauju izsniegšanas nolūkos, kā arī ārvalstnieku uzskaites nolūkos saskaņā ar Šengenas normām, kas attiecas uz personu brīvu pārvietošanos.(6) Tas, ka likumdošanas pamatu, kas nepieciešams, lai izveidojamo SIS II varētu finansēt no Savienības budžeta, veido divi atsevišķi dokumenti, neietekmē principu, pēc kura Šengenas Informācijas sistēma ir vienota integrēta sistēma un tādai tai būtu jāsaglabājas arī turpmāk, un tā veidojama arī SIS II.(7) Šis lēmums neierobežo turpmāk pieņemtos likumus un citus normatīvos aktus, kas vajadzīgi, lai sīki aprakstītu SIS II darbību un tās izmantošanu, piemēram, noteikumus par sistēmā ievadāmo datu raksturu, mērķiem, kuru dēļ tos ievada, ievadīšanas kritērijiem, noteikumus par SIS datu saturu, tostarp atbildību par datu pareizību, noteikumus par brīdinājuma informācijas glabāšanas ilgumu sistēmā, atsevišķu brīdinājumu sasaisti un savietojamību, noteikumus par piekļuvi SIS esošajiem datiem, noteikumus par personas datu aizsardzību un šo datu kontroli.(8) Šajā lēmumā izklāsta kārtību, kādā veic pasākumus, kas nepieciešami tā īstenošanai un atspoguļo atbilstošos Regulā (EK) Nr. 2424/2001 minētos noteikumus, lai nodrošinātu, ka SIS II tiek izveidota vienā īstenošanas procesā.(9) Šis lēmums papildina Šengenas normas, kas attiecas uz jautājumiem, kuri minēti gan 1. panta G. punktā Padomes Lēmumā 1999/437/EK (1999. gada 17. maijs) par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un izstrādē [5], gan 8. panta 2. punktā Padomes Lēmumā 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā [6].(10) Jānosaka kārtība, kādā Islandes un Norvēģijas pārstāvjus iesaista to komiteju darbā, kas palīdz Komisijai īstenot tai piešķirtās izpildes pilnvaras. Šāda kārtība izskatīta Kopienas sarakstē ar Islandi un Norvēģiju, kas pievienota iepriekš minētajam Asociācijas līgumam ar šīm valstīm.(11) Šis lēmums neierobežo vienošanos par Apvienotās Karalistes daļēju dalību Šengenas normās, kas minētas Padomes Lēmumā 2000/365/EK,IR PIEŅĒMUSI ŠO LĒMUMU.1. pantsŠengenas Informācijas sistēmu, kas izveidota saskaņā ar 1990. gada Šengenas Konvencijas IV sadaļu, aizstāj ar jaunu sistēmu — Šengenas Informācijas sistēmu II (SIS II), kas nodrošina iespējas sistēmā iekļaut jaunas dalībvalstis.2. pantsSIS II, kas ir vienota integrēta sistēma, izstrādā Komisija šajā lēmumā noteiktajā kārtībā.3. pantsSIS II izstrādāšanai vajadzīgos pasākumus pieņem saskaņā ar 5. pantā minēto pārvaldības kārtību, ja tie neattiecas uz 4. pantā uzskaitītajiem jautājumiem.4. pantsSIS II izstrādāšanai vajadzīgos pasākumus pieņem saskaņā ar 6. pantā minēto regulatīvo kārtību, ja tie attiecas uz šādiem jautājumiem:a) sistēmas arhitektūras projekts, kurā iekļauts tās sakaru tīkls;b) tehniskie aspekti, kas ir svarīgi personas datu aizsardzībai;c) tehniskie aspekti, kas finansiāli būtiski ietekmē dalībvalstu budžetu, vai tehniskie aspekti, kas tehniski ievērojami iespaido dalībvalstu sistēmas;d) drošības prasību izstrādāšana.5. pants1. Ja atsaucas uz šo pantu, Komisijai palīdz vadības komiteja, kas sastāv no dalībvalstu pārstāvjiem un ko vada Komisijas pārstāvis.2. Katra komiteja apstiprina savu reglamentu pēc tās priekšsēdētāja priekšlikuma, pamatojoties uz standarta reglamentu, kas publicēts Eiropas Kopienu Oficiālajā Vēstnesī.3. Komisijas pārstāvis iesniedz komitejai veicamo pasākumu projektu. Komiteja sniedz atzinumu par projektu termiņā, ko priekšsēdētājs var noteikt atkarībā no jautājuma steidzamības. Atzinumu sniedz ar balsu vairākumu, kas Eiropas Kopienas dibināšanas līguma 205. panta 2. punktā paredzēts lēmumiem, kuri Padomei jāpieņem pēc Komisijas priekšlikuma. Dalībvalstu pārstāvju balsojumu komitejā aprēķina tā, kā noteikts minētajā pantā. Priekšsēdētājs nebalso.4. Komisija pieņem pasākumus, ko piemēro nekavējoties. Tomēr, ja šie pasākumi neatbilst komitejas atzinumam, Komisija nekavējoties par tiem paziņo Padomei. Tādā gadījumā Komisija uz diviem mēnešiem no paziņošanas dienas atliek to pasākumu piemērošanu, par kuriem tā pieņēmusi lēmumu.5. Padome, pieņemot lēmumu ar kvalificētu balsu vairākumu, var pieņemt atšķirīgu lēmumu 4. punktā noteiktajā termiņā.6. pants1. Ja ir atsauce uz šo pantu, Komisijai palīdz regulatīvā komiteja, kas sastāv no dalībvalstu pārstāvjiem un ko vada Komisijas pārstāvis.2. Komiteja apstiprina savu reglamentu pēc tās priekšsēdētāja priekšlikuma, pamatojoties uz standarta reglamentu, kas publicēts Eiropas Kopienu Oficiālajā Vēstnesī.3. Komisijas pārstāvis iesniedz komitejai veicamo pasākumu projektu. Komiteja sniedz atzinumu par projektu termiņā, kuru priekšsēdētājs var noteikt atbilstīgi jautājuma steidzamībai. Atzinumu sniedz ar balsu vairākumu, kas Eiropas Kopienas dibināšanas līguma 205. panta 2. punktā paredzēts lēmumiem, kuri Padomei jāpieņem pēc Komisijas priekšlikuma. Dalībvalstu pārstāvju balsojumu komitejā aprēķina tā, kā noteikts minētajā pantā. Priekšsēdētājs nebalso.4. Komisija pieņem paredzētos pasākumus, ja tie saskan ar komitejas atzinumu.5. Ja paredzētie pasākumi nesaskan ar komitejas atzinumu vai atzinums nav sniegts, Komisija tūlīt iesniedz Padomei priekšlikumu par veicamajiem pasākumiem un informē Eiropas Parlamentu.6. Padome, pieņemot lēmumu ar kvalificētu balsu vairākumu, var lemt par priekšlikumu divu mēnešu laikā pēc tā saņemšanas.Ja šajā termiņā Padome ar kvalificētu balsu vairākumu ir norādījusi, ka iebilst pret priekšlikumu, Komisija to izskata otrreiz. Tā var iesniegt grozītu priekšlikumu Padomei, otrreiz iesniegt priekšlikumu vai ierosināt tiesību akta projektu.Ja minētā termiņa beigās Padome nav pieņēmusi ierosināto īstenošanas aktu vai norādījusi iebildumus īstenošanas pasākumu priekšlikumā, ierosināto īstenošanas aktu pieņem Komisija.7. pantsŠis lēmums stājas spēkā nākamajā dienā pēc publicēšanas Oficiālajā Vēstnesī.Tā darbība beidzas 2006. gada 31. decembrī.Briselē, 2001. gada 6. decembrīPadomes vārdā —priekšsēdētājsM. Verwilghen[1] OV C 183, 29.6.2001., 14. lpp.[2] Atzinums sniegts 2001. gada 23. oktobrī (Oficiālajā Vēstnesī vēl nav publicēts).[3] OV L 239, 22.9.2000., 442. lpp.[4] OV L 328, 13.12.2001., 4. lpp.[5] OV L 176, 10.7.1999., 31. lpp.[6] OV L 131, 1.6.2000., 43. lpp.--------------------------------------------------


title: 2010/773/ES: Eiropas Centrālās bankas Lēmums ( 2010. gada 25. novembris ) par euro banknošu ražotāju kvalitātes akreditācijas procedūru (ECB/2010/22)

text:
               15.12.2010

               LV

               Eiropas Savienības Oficiālais Vēstnesis

               L 330/14

         EIROPAS CENTRĀLĀS BANKAS LĒMUMS
   (2010. gada 25. novembris)
   par euro banknošu ražotāju kvalitātes akreditācijas procedūru
   (ECB/2010/22)
   (2010/773/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 128. panta 1. punktu,
   ņemot vērā Eiropas Centrālo banku sistēmas un Eiropas Centrālās bankas Statūtus (turpmāk – “ECBS Statūti”) un jo īpaši to 16. pantu,
   tā kā:

               (1)

               Līguma 128. panta 1. punkts un ECBS Statūtu 16. pants nosaka, ka Eiropas Centrālajai bankai (ECB) ir ekskluzīvas tiesības atļaut emitēt euro banknotes Savienībā. Šīs tiesības ietver kompetenci veikt pasākumus, lai aizsargātu euro banknošu kā maksāšanas līdzekļa integritāti.

               (2)

               Euro banknošu un euro banknošu izejmateriālu ražošanai saskaņā ar identiskiem kvalitātes standartiem ir vislielākā nozīme, lai garantētu to kvalitāti neatkarīgi no tā, kur tie tiek ražoti.

               (3)

               Tādēļ jānosaka kvalitātes akreditācijas procedūra, lai nodrošinātu, ka tikai ražotāji, kas ievēro obligātās kvalitātes prasības, tiek akreditēti euro banknošu un euro banknošu izejmateriālu ražošanai,

         IR PIEŅĒMUSI ŠĀDU LĒMUMU.
   I   NODAĻA

      VISPĀRĪGIE NOTEIKUMI

   1. pants
   Definīcijas
   Šajā lēmumā:

               a)

               “kvalitātes akreditācija”: statuss, kura apjoms izklāstīts 3. un 4. pantā un kuru ECB piešķir ražotājam, apstiprinot, ka tas atbilst kvalitātes prasībām;

               b)

               “euro banknošu ražošanas darbība”: euro banknošu vai euro banknošu izejmateriālu ražošana;

               c)

               “ražotājs”: jebkura iestāde, kas veic euro banknošu ražošanas darbību vai vēlas to veikt;

               d)

               “ražotne”: jebkuras telpas, ko ražotājs izmanto vai vēlas izmantot euro banknošu ražošanas darbībai;

               e)

               “kvalitātes prasības”: noteikumi, kas jāievēro ražotājam, kurš vēlas saņemt kvalitātes akreditāciju, un ko atsevišķā dokumentā noteikusi ECB;

               f)

               “kvalitātes nodrošināšanas kārtība”: pasākumi, ko ražotājs veic ražotnē, lai atbilstu kvalitātes prasībām;

               g)

               “sertificēšanas iestāde”: neatkarīga sertificēšanas iestāde, kura novērtē ražotāju kvalitātes pārvaldības sistēmas un kurai ir tiesības apliecināt, ka ražotājs izpilda ISO 9001 sērijas standarta prasības;

               h)

               “euro banknošu izejmateriāli”: papīrs, tinte, folija un pavediens, ko izmanto euro banknošu ražošanas darbībā;

               i)

               “aizsargātajiem euro materiāliem” un “aizsargātajai darbībai” ir 2008. gada 15. maija Lēmumā ECB/2008/3 par drošības akreditācijas procedūrām ar euro banknotēm saistīto aizsargāto euro materiālu izgatavotājiem (1) noteiktā nozīme;

               j)

               “ECB darbadiena”: jebkura diena no pirmdienas līdz piektdienai, izņemot ECB svētku dienas;

               k)

               “NCB”: tās dalībvalsts nacionālā centrālā banka, kuras valūta ir euro;

               l)

               “pirms audita anketa”: veidlapa, ko kvalitātes audita grupa izmanto, lai no ražotāja iegūtu informāciju par ražotnes īpatnībām un jebkurām pārmaiņām, kas kvalitātes nodrošināšanas kārtībā veiktas kopš iepriekšējā kvalitātes audita.

         2. pants
   Vispārējie principi
   1.   Ražotājs kvalitātes akreditācijas pieteikumu iesniedz ECB un kvalitātes akreditāciju saņem pirms euro banknošu ražošanas darbības sākšanas vai tupināšanas.
   2.   Akreditēts ražotājs euro banknošu ražošanas darbību var veikt tikai ražotnēs, attiecībā uz kurām tam saskaņā ar šo lēmumu piešķirta kvalitātes akreditācija.
   3.   ECB prasības kvalitātes akreditācijai ir obligātas prasības. Ražotāji var apstiprināt un īstenot stingrākus kvalitātes standartus, ko tie paredz savā kvalitātes nodrošināšanas plānā, kā noteikts kvalitātes prasībās.
   4.   ECB Valde ir kompetenta lemt par ražotāju kvalitātes akreditāciju, ņemot vērā Banknošu komitejas viedokli un par saviem lēmumiem informējot ECB Padomi.
   5.   Visas izmaksas un saistītos zaudējumus, kas ražotājam radušies saistībā ar šī lēmuma piemērošanu, sedz ražotājs.
   6.   Šī lēmuma noteikumi neskar pilna apjoma vai pagaidu kvalitātes akreditācijas, kas piešķirtas pirms šī lēmuma spēkā stāšanās.
   3. pants
   Pilna apjoma kvalitātes akreditācija
   1.   Ražotājs euro banknošu ražošanas darbību var veikt tikai tad, ja ECB tam šai darbībai piešķir pilna apjoma kvalitātes akreditāciju.
   2.   Pilna apjoma kvalitātes akreditāciju euro banknošu ražošanas darbībai ražotājam var piešķirt, ja tas atbilst šādiem nosacījumiem:

               a)

               ražotājs euro banknošu ražošanas darbību veicis 24 mēnešos pirms pieteikuma par pilna apjoma kvalitātes akreditāciju iesniegšanas vai tam piešķirta 4. pantā noteiktā pagaidu kvalitātes akreditācija un tas sācis euro banknošu ražošanas darbību saskaņā ar 10. panta 3. punktu;

               b)

               ražotājs atbilst ISO 9001 sērijas kvalitātes pārvaldības standartam konkrētajā ražotnē attiecībā uz konkrēto euro banknošu ražošanas darbību, un sertificēšanas iestāde par to izsniegusi sertifikātu;

               c)

               ražotājs iepriekš norādītajā ražotnē atbilst kvalitātes prasībām attiecībā uz iepriekš norādīto euro banknošu ražošanas darbību;

               d)

               ja ražotājs izgatavo aizsargātos euro materiālus – ražotājam ir pilna apjoma drošības akreditācija iepriekš norādītajā ražotnē attiecībā uz iepriekš norādīto aizsargāto darbību saskaņā ar Lēmumu ECB/2008/3;

               e)

               ja ražotājs ir spiestuve – tā ražotne atrodas dalībvalstī; un

               f)

               ja ražotājs nav spiestuve – tā ražotne atrodas dalībvalstī vai Eiropas Brīvās tirdzniecības asociācijas (EBTA) dalībvalstī.

         3.   ECB Valde, ņemot vērā Banknošu komitejas viedokli, atsevišķos gadījumos var piešķirt atbrīvojumu no e) un f) apakšpunktā noteiktās atrašanās vietas prasības. Par šādiem lēmumiem nekavējoties informē ECB Padomi. ECB Valde ievēro ECB Padomes lēmumus šajā jautājumā.
   4.   Pilna apjoma akreditāciju ražotājam piešķir uz 24 mēnešiem saskaņā ar 15., 16. vai 17. pantu pieņemto lēmumu. Pilna apjoma akreditāciju pēc 24 mēnešiem var pagarināt.
   5.   Akreditētam ražotājam jāsaņem ECB iepriekšēja rakstiska piekrišana euro banknošu vai euro banknošu izejmateriālu ražošanas nodošanai ārpuspakalpojuma sniegšanai citā ražotnē vai trešajām personām, t. sk. ražotāja meitasuzņēmumiem vai saistītajiem uzņēmumiem.
   4. pants
   Pagaidu kvalitātes akreditācija
   1.   Ja 24 mēnešus pirms pilna apjoma kvalitātes akreditācijas lūgšanas ražotājs nav veicis 3. panta 2. punkta a) apakšpunktā minēto euro banknošu ražošanas darbību, tam attiecībā uz plānoto euro banknošu ražošanas darbību var piešķirt pagaidu kvalitātes akreditāciju.
   2.   Pagaidu kvalitātes akreditāciju euro banknošu ražošanas darbībai ražotājam var piešķirt, ja tas atbilst šādiem nosacījumiem:

               a)

               ražotājs atbilst ISO 9001 sērijas kvalitātes pārvaldības standartam konkrētajā ražotnē attiecībā uz plānoto euro banknošu ražošanas darbību, un sertificēšanas iestāde par to izsniegusi sertifikātu;

               b)

               ražotājs noteicis procedūras un izveidojis infrastruktūru, kas vajadzīga, lai ievērotu kvalitātes prasības iepriekš norādītajā ražotnē attiecībā uz iepriekš norādīto euro banknošu ražošanas darbību;

               c)

               ja ražotājs plāno izgatavot aizsargātos euro materiālus – ražotājam ir piešķirta drošības akreditācija iepriekš norādītajā ražotnē attiecībā uz plānoto aizsargāto darbību saskaņā ar Lēmumu ECB/2008/3;

               d)

               ja ražotājs ir spiestuve – tā ražotne atrodas dalībvalstī; un

               e)

               ja ražotājs nav spiestuve – tā ražotne atrodas dalībvalstī vai EBTA dalībvalstī.

         3.   Pagaidu akreditāciju ražotājam piešķir uz vienu gadu saskaņā ar 15., 16. vai 17. pantu pieņemto lēmumu. Ja ražotājs šajā laika posmā piedalās konkursā par euro banknošu ražošanas darbību vai tam uzdots veikt šādu ražošanas darbību, viņa pagaidu kvalitātes akreditāciju vajadzības gadījumā var pagarināt līdz brīdim, kad ECB pieņēmusi lēmumu par pilna apjoma kvalitātes akreditācijas piešķiršanu.
   II   NODAĻA

      PILNA APJOMA KVALITĀTES AKREDITĀCIJAS PROCEDŪRA

   5. pants
   Procedūras uzsākšanas lūgums un kvalitātes audita grupas dalībnieku iecelšana
   1.   Ražotājs, kuram ir pagaidu kvalitātes akreditācija plānotajai euro banknošu ražošanas darbībai un kurš vēlas veikt šo ražošanas darbību, vai kurš euro banknošu ražošanas darbību veicis pēdējos 24 mēnešos un vēlas to turpināt, rakstiski lūdz ECB uzsākt pilna apjoma kvalitātes akreditācijas procedūru. Lūgumā iekļauj:

               a)

               ražotnes un tās atrašanās vietas, kā arī euro banknošu ražošanas darbības, kurai ražotājs lūdz pilna apjoma kvalitātes akreditāciju, aprakstu;

               b)

               informāciju par veikto euro banknošu ražošanas darbību;

               c)

               3. panta 2. punkta b) apakšpunktā minētā sertifikāta kopiju.

         2.   ECB pārbauda, vai ražotājs ievērojis 1. punktā noteiktās prasības, un par šīs pārbaudes rezultātu ražotāju informē 30 ECB darbadienu laikā no dienas, kad saņemts procedūras uzsākšanas lūgums. ECB šo termiņu var vienu reizi pagarināt, par to rakstiski informējot ražotāju. Laikā, kad ECB veic šo pārbaudi, tā var ražotājam lūgt papildu informāciju attiecībā uz 1. punktā minētajām prasībām. Ja ECB lūdz papildu informāciju, tā par pārbaudes rezultātu ražotāju informē 20 ECB darbadienu laikā no dienas, kad saņemta papildu informācija. ECB ar ražotāju var vienoties par šajā punktā minēto termiņu pagarināšanu.
   3.   Pozitīva novērtējuma gadījumā ECB informē ražotāju, ka ražotāja telpās tiks veikts kvalitātes audits. ECB ieceļ kvalitātes audita grupu, kuras sastāvā ietilpst ECB un NCB speciālisti. Ieceļot grupas dalībniekus, jāizvairās no interešu konflikta. Ja interešu konflikts rodas pēc iecelšanas, ECB attiecīgo grupas dalībnieku nekavējoties aizstāj ar speciālistu, kuram nav interešu konflikta.
   4.   ECB, par savu lēmumu un tā iemesliem ražotāju informējot rakstiski, procedūras uzsākšanas lūgumu noraida šādos gadījumos:

               a)

               ražotājs nav sniedzis 1. punktā prasīto informāciju;

               b)

               ražotājs nesniedz ECB saskaņā ar 2. punktu prasīto papildu informāciju saprātīgā termiņā, par ko puses savstarpēji vienojušās;

               c)

               ražotāja pilna apjoma kvalitātes akreditācija ir tikusi atsaukta, un vēl nav beidzies lēmumā par atsaukšanu norādītais laiks, kurā aizliegts pieteikties atkārtoti;

               d)

               ražotnes atrašanās vieta neatbilst 3. panta 2. punkta e) vai f) apakšpunktā noteiktajām prasībām;

               e)

               ražotājs ražo euro aizsargātos materiālus, un ECB nav tam piešķīrusi 3. panta 2. punkta d) apakšpunktā minēto drošības akreditāciju.

         5.   Ja akreditēts ražotājs vēlas pagarināt savu kvalitātes akreditāciju un tas jauno pieteikumu pilna apjoma kvalitātes akreditācijai iesniedzis pirms saskaņā ar 7. panta 2. punkta c) apakšpunktu noteiktā termiņa, ražotāja kvalitātes akreditācija paliek spēkā līdz brīdim, kad ECB pieņēmusi lēmumu saskaņā ar 7. panta 1. punktu.
   6. pants
   Kvalitātes audits
   1.   Kvalitātes audits sākas dienā, par ko savstarpēji vienojušies ražotājs un ECB. Ja ražotājs ir spiestuve, kvalitātes audits notiek euro banknošu ražošanas laikā.
   2.   Vismaz divas nedēļas pirms kvalitātes audita sākšanas ECB ražotājam izsniedz pirms audita anketu, ko ražotājs aizpilda un vismaz nedēļu pirms kvalitātes audita sākšanas nosūta atpakaļ ECB.
   3.   Kvalitātes audits notiek ražotnē, kurai ražotājs vēlas saņemt kvalitātes akreditāciju.
   4.   Kvalitātes audita grupa novērtē, vai ražotāja kvalitātes nodrošināšanas kārtība atbilst kvalitātes prasībām. Ja ražotājs ierosina uzlabojumus, lai atbilstu kvalitātes prasībām, kvalitātes akreditāciju nepiešķir, līdz šādi uzlabojumi nav īstenoti. Pirms kvalitātes audita grupa sniedz ražotājam 6. punktā minēto audita ziņojuma projektu, tā var veikt kvalitātes papildu auditu, lai pārbaudītu, vai pēc uzlabojumu ieviešanas kvalitātes nodrošināšanas kārtība atbilst kvalitātes prasībām.
   5.   Pēc kvalitātes audita vai, vajadzības gadījumā, kvalitātes papildu audita pabeigšanas un pirms došanās prom no ražotnes kvalitātes audita grupa savus secinājumus, t. sk. neatbilstības kvalitātes prasībām un ražotāja ierosinātos uzlabojumus, izklāsta pagaidu kopsavilkumā, kam piekrīt un ko paraksta kvalitātes audita grupa un ražotājs.
   6.   Pamatojoties uz pagaidu kopsavilkumu, kvalitātes audita grupa sagatavo audita ziņojuma projektu. Šajā ziņojumā jo īpaši ir ziņas par:

               a)

               ražotnē noteikto kvalitātes nodrošināšanas kārtību, kas atbilst kvalitātes prasībām;

               b)

               kvalitātes audita grupas konstatētajiem kvalitātes prasību neievērošanas gadījumiem;

               c)

               kvalitātes audita laikā veiktajām ražotāja darbībām;

               d)

               ražotāja ierosinātajiem uzlabojumiem un, ja veikts kvalitātes papildu audits, kvalitātes audita grupas novērtējumu par to, vai šādi uzlabojumi veikti;

               e)

               kvalitātes audita grupas novērtējumu par to, vai jāpiešķir pilna apjoma kvalitātes akreditācija.

         7.   Audita ziņojuma projektu ražotājam nosūta 30 ECB darbadienu laikā no dienas, kurā pabeigts kvalitātes audits vai, attiecīgos gadījumos, kvalitātes papildu audits. Ražotājs par audita ziņojuma projektu var izteikt komentārus 30 ECB darbadienu laikā no tā saņemšanas. ECB, ņemot vērā ražotāja komentārus, audita ziņojuma projektu pabeidz pirms lēmuma pieņemšanas saskaņā ar 7. pantu. ECB ar ražotāju var vienoties par šajā punktā minēto termiņu pagarināšanu.
   8.   Neierobežojot šī panta noteikumus, gadījumā, ja konstatēta kvalitātes problēma, kas skar euro banknošu vai euro banknošu izejmateriālu kvalitāti, ECB var organizēt neplānotu kvalitātes auditu šī gadījuma izmeklēšanai. Tiek attiecīgi piemērots 5.–7. pants.
   7. pants
   Lēmums par pilna apjoma kvalitātes akreditāciju
   1.   ECB par savu lēmumu attiecībā uz lūgumu piešķirt pilna apjoma kvalitātes akreditāciju ražotājam rakstiski paziņo 30 ECB darbadienu laikā no dienas, kad tā saņēmusi ražotāja komentārus par audita ziņojuma projektu, vai no dienas, kad beidzies šādu komentāru sniegšanas termiņš.
   2.   Pozitīva lēmuma gadījumā ECB ražotājam piešķir pilna apjoma kvalitātes akreditāciju. Šajā lēmumā skaidri norāda:

               a)

               ražotāju;

               b)

               euro banknošu ražošanas darbību un ražotni, kam piešķirta pilna apjoma kvalitātes akreditācija;

               c)

               pilna apjoma kvalitātes akreditācijas derīguma termiņu;

               d)

               jebkurus īpašu nosacījumus attiecībā uz a)–c) apakšpunktu.

         Lēmums balstās uz informāciju, kas sniegta galīgajā audita ziņojumā, ko pievieno lēmumam.
   3.   Ja ražotājam netiek piešķirta pilna apjoma akreditācija, ECB norāda šāda lēmuma iemeslus, un ražotājs var ierosināt 18. pantā noteikto lēmuma pārskatīšanas procedūru.
   III   NODAĻA

      PAGAIDU KVALITĀTES AKREDITĀCIJAS PROCEDŪRA

   8. pants
   Procedūras uzsākšanas lūgums un kvalitātes audita grupas dalībnieku iecelšana
   1.   Ja ražotājs:

               i)

               nav veicis euro banknošu ražošanas darbību 24 mēnešus pirms lūguma par pagaidu kvalitātes akreditācijas piešķiršanu iesniegšanas; vai

               ii)

               nav veicis euro banknošu ražošanas darbību, bet NCB vai spiestuve tam lūgusi sākt euro banknošu ražošanas darbības darbību,

         ražotājs rakstiski lūdz ECB uzsākt pagaidu kvalitātes akreditācijas procedūru.
   Lūgumā iekļauj:

               a)

               ražotnes un tās atrašanās vietas, kā arī euro banknošu ražošanas darbības, kurai ražotājs lūdz pagaidu kvalitātes akreditāciju, aprakstu;

               b)

               informāciju par veicamo euro banknošu ražošanas darbību;

               c)

               4. panta 2. punkta b) apakšpunktā minētā sertifikāta kopiju.

         2.   Ražotājs, kura pagaidu kvalitātes akreditācija beigusies, var pieteikties jaunai pagaidu kvalitātes akreditācijai. Papildu informācijai, kas prasīta saskaņā ar 1. punktu, ražotājs rakstiskajā lūgumā ECB norāda iemeslu, kāpēc tas a) nav piedalījies konkursā vai b) tam nav uzdots veikt euro banknošu ražošanas darbību, kā minēts 4. panta 3. punktā.
   3.   ECB pārbauda, vai ražotājs ievērojis 1. un 2. punktā noteiktās prasības, un par šīs pārbaudes rezultātu ražotāju informē 30 ECB darbadienu laikā no dienas, kad saņemts procedūras uzsākšanas lūgums. ECB šo termiņu var vienu reizi pagarināt, par to rakstiski informējot ražotāju. Laikā, kad ECB veic šo pārbaudi, tā var ražotājam lūgt papildu informāciju attiecībā uz 1. un 2. punktā minētajām prasībām. Ja ECB lūdz papildu informāciju, tā par pārbaudes rezultātu ražotāju informē 20 ECB darbadienu laikā no dienas, kad saņemta papildu informācija. ECB ar ražotāju var vienoties par šajā punktā minēto termiņu pagarināšanu.
   4.   Pozitīva novērtējuma gadījumā ECB informē ražotāju, ka ražotāja telpās tiks veikts kvalitātes iepriekšējs audits. Kvalitātes iepriekšēja audita grupa tiek iecelta, kā noteikts 5. panta 3. punktā.
   5.   ECB, par savu lēmumu un tā iemesliem ražotāju informējot rakstiski, procedūras uzsākšanas lūgumu noraida šādos gadījumos:

               a)

               ražotājs nav sniedzis 1. un 2. punktā prasīto informāciju;

               b)

               ražotājs nesniedz ECB saskaņa ar 3. punktu prasīto papildu informāciju saprātīgā termiņā, par ko puses savstarpēji vienojušās;

               c)

               ražotāja pagaidu kvalitātes akreditācija ir tikusi atsaukta, un vēl nav beidzies lēmumā par atsaukšanu norādītais laiks, kurā aizliegts pieteikties atkārtoti;

               d)

               ražotnes atrašanās vieta neatbilst 4. panta 2. punkta d) vai e) apakšpunktā noteiktajām prasībām;

               e)

               ražotājs plāno ražot euro aizsargātos materiālus, un ECB nav tam piešķīrusi 4. panta 2. punkta c) apakšpunktā minēto drošības akreditāciju.

         6.   Ņemot vērā 2. punktu, ja akreditēts ražotājs vēlas pagarināt savu kvalitātes akreditāciju un tas jauno pieteikumu pagaidu kvalitātes akreditācijai iesniedzis pirms saskaņā ar 10. panta 2. punkta c) apakšpunktu noteiktā termiņa, ražotāja kvalitātes akreditācija paliek spēkā līdz brīdim, kad ECB pieņēmusi lēmumu saskaņā ar 10. panta 1. punktu.
   9. pants
   Kvalitātes iepriekšējs audits
   1.   Kvalitātes iepriekšējs audits sākas dienā, par ko savstarpēji vienojušies ražotājs un ECB.
   2.   Kvalitātes iepriekšējs audits notiek ražotnē, kurai ražotājs vēlas saņemt kvalitātes akreditāciju.
   3.   Kvalitātes iepriekšēja audita grupa novērtē, vai ražotāja noteiktā kvalitātes nodrošināšanas kārtība atbildīs kvalitātes prasībām, ražotājam sākot euro banknošu ražošanas darbību.
   4.   Kvalitātes iepriekšēja audita grupa savus secinājumus izklāsta iepriekšēja audita ziņojuma projektā. Iepriekšēja audita ziņojuma projektā jo īpaši ir ziņas par:

               a)

               ražotnē noteikto kvalitātes nodrošināšanas kārtību, kas atbilst kvalitātes prasībām;

               b)

               kvalitātes nodrošināšanas pasākumiem, kas ražotājam vēl jānosaka, lai ievērotu kvalitātes prasības;

               c)

               kvalitātes iepriekšēja audita grupas novērtējumu par to, vai jāpiešķir pagaidu kvalitātes akreditācija.

         5.   Iepriekšēja audita ziņojuma projektu 30 ECB darbadienu laikā no kvalitātes iepriekšēja audita pabeigšanas dienas nosūta ražotājam. Ražotājs var izteikt komentārus 30 ECB darbadienu laikā no iepriekšēja audita ziņojuma projekta saņemšanas. ECB, ņemot vērā ražotāja komentārus, iepriekšēja audita ziņojuma projektu pabeidz pirms lēmuma pieņemšanas saskaņā ar 10. pantu. ECB ar ražotāju var vienoties par šajā punktā minēto termiņu pagarināšanu.
   10. pants
   Lēmums par pagaidu kvalitātes akreditāciju
   1.   ECB par savu lēmumu attiecībā uz lūgumu piešķirt pagaidu kvalitātes akreditāciju ražotājam rakstiski paziņo 30 ECB darbadienu laikā no dienas, kad tā saņēmusi ražotāja komentārus par iepriekšēja audita ziņojuma projektu, vai no dienas, kad beidzies šādu komentāru sniegšanas termiņš.
   2.   Pozitīva lēmuma gadījumā ECB ražotājam piešķir pagaidu kvalitātes akreditāciju. Šajā lēmumā skaidri norāda:

               a)

               ražotāju;

               b)

               euro banknošu ražošanas darbību un ražotni, kam piešķirta pagaidu kvalitātes akreditācija;

               c)

               pagaidu kvalitātes akreditācijas derīguma termiņu;

               d)

               jebkurus īpašu nosacījumus attiecībā uz a)–c) apakšpunktu.

         Lēmums balstās uz informāciju, kas sniegta 9. panta 5. punktā minētajā galīgajā iepriekšēja audita ziņojumā, ko pievieno lēmumam.
   3.   Ražotājs, kam piešķirta pagaidu kvalitātes akreditācija, var pieteikties konkursā vai tam var tikt uzdots veikt euro banknošu ražošanas darbību. Ražotājam sākot euro banknošu ražošanas darbību, tas nekavējoties rakstiski lūdz ECB uzsākt pilna apjoma kvalitātes akreditācijas procedūru saskaņā ar II nodaļu. 6. pantā minētais kvalitātes audits sākas ne vēlāk kā 12 mēnešus no dienas, kurā ražotājam piešķirta pagaidu kvalitātes akreditācija.
   4.   ECB norāda iemeslus pagaidu kvalitātes akreditācijas nepiešķiršanai. Ražotājs var ierosināt 18. pantā noteikto lēmuma pārskatīšanas procedūru.
   IV   NODAĻA

      TURPMĀKIE PIENĀKUMI

   11. pants
   Akreditētās kvalitātes ražotāju un ECB turpmākie pienākumi
   1.   Akreditētais ražotājs attiecībā uz ražotni iesniedz ECB kvalitātes pārvaldības sistēmas sertifikāta kopiju katru reizi, kad tiek atjaunots sākotnējais sertifikāts, kas minēts 3. panta 2. punkta b) apakšpunktā un 4. panta 2. punkta a) apakšpunktā.
   2.   Akreditētais ražotājs nekavējoties rakstiski informē ECB par:

               a)

               likvidācijas vai sanācijas procedūru uzsākšanu pret ražotāju vai jebkurām līdzvērtīgām procedūrām;

               b)

               likvidatora, tiesas izpildītāja, administratora vai līdzīgas amatpersonas iecelšanu;

               c)

               jebkuru nodomu iesaistīt trešās personas euro banknošu ražošanas darbībā, t. sk. kā apakšuzņēmējus;

               d)

               jebkurām izmaiņām, kas notikušas pēc tam, kad tika piešķirta kvalitātes akreditācija, kas ietekmē vai varētu ietekmēt kvalitātes akreditācijas prasību izpildi;

               e)

               jebkurām izmaiņām kontrolē pār ražotāju, kas varētu notikt pēc izmaiņām īpašnieku sastāvā vai citu iemeslu dēļ.

         3.   Akreditētais ražotājs saglabā kvalitātes prasību konfidencialitāti.
   4.   ECB informē akreditētos ražotājus par jebkuriem kvalitātes prasību atjauninājumiem.
   V   NODAĻA

      NOTEIKUMU NEIEVĒROŠANAS SEKAS

   12. pants
   Lēmumu pieņemšanas procedūra
   1.   Izsakot aizrādījumu vai pieņemot lēmumu, kā minēts 14.–17. pantā, ECB:

               a)

               izvērtē neatbilstību, ņemot vērā audita vai iepriekšēja audita ziņojumu; un

               b)

               30 ECB darbadienu laikā no dienas, kad saņemti ražotāja komentāri par audita vai iepriekšēja audita ziņojuma projektu, rakstiski informē ražotāju par izteikto aizrādījumu vai pieņemto lēmumu, norādot: i) neatbilstību, ii) ražotni un euro banknošu ražošanas darbību, uz ko attiecas aizrādījums vai lēmums, iii) aizrādījuma datumu vai datumu, kurā stāsies spēkā lēmums, iv) aizrādījuma vai lēmuma iemeslus.

         2.   Visos gadījumos, kuros ECB izsaka aizrādījumu vai pieņem lēmumu saskaņā ar 14.–17. pantu, tiem jābūt proporcionāliem neatbilstības smagumam. ECB par izteikto aizrādījumu vai pieņemto lēmumu, kā arī to saturu un darbības laiku informē NCB un ražotājus. ECB tāpat norāda, ka NCB tiks paziņots par izmaiņām ražotāja statusa neatbilstībā.
   13. pants
   Neatbilstības pakāpes
   1.   Ražotāja neatbilstību kvalitātes prasībām, citām kvalitātes akreditācijas prasībām vai 11. pantā noteiktajiem pienākumiem kvalitātes audita vai iepriekšēja audita grupa iedala vienā no 2.–5. punktā uzskaitītajām kategorijām.
   2.   Neatbilstību, par kuru kvalitātes audita vai iepriekšēja audita grupa uzskata, ka tai ir tūlītēja un nopietna ietekme uz ražotāja veiktās euro banknošu vai euro banknošu izejmateriālu ražošanas kvalitāti, kvalificē kā nopietnu neatbilstību, un ECB pieņem lēmumu saskaņā ar 16. pantu.
   3.   Neatbilstību, par kuru kvalitātes audita vai iepriekšēja audita grupa uzskata, ka tai nav tūlītējas un nopietnas ietekmes uz ražotāja veiktās euro banknošu vai euro banknošu izejmateriālu ražošanas kvalitāti, bet tai varētu būt tieša negatīva ietekme uz šādas ražošanas kvalitāti, kvalificē kā parastu neatbilstību, un ECB pieņem lēmumu saskaņā ar 15. pantu.
   4.   Neatbilstību, par kuru kvalitātes audita vai iepriekšēja audita grupa uzskata, ka tai nav tiešas negatīvas ietekmes uz ražotāja veiktās euro banknošu vai euro banknošu izejmateriālu ražošanas kvalitāti, bet tā jānovērš līdz nākošajam kvalitātes auditam, audita vai iepriekšēja audita ziņojumā min kā aizrādījumu, un ECB izsaka rakstisku aizrādījumu saskaņā ar 14. pantu.
   5.   Neatbilstību, kas neatbilst nevienam no 2.–4. punktā minētajiem neatbilstības veidiem, audita vai iepriekšēja audita ziņojumā norāda kā piezīmi, bet darbības saskaņā ar 14.–17. pantu tai neseko.
   14. pants
   Rakstisks aizrādījums
   1.   ECB rakstisku aizrādījumu, ko var pievienot audita vai iepriekšēja audita ziņojumam, ražotājam izsaka 13. panta 4. punktā minētajā neatbilstības gadījumā.
   2.   Rakstiskajā aizrādījumā nosaka, ka, ja neatbilstība nav novērsta līdz nākošā audita vai iepriekšēja audita sākumam, ECB pieņem lēmumu saskaņā ar 15. pantu.
   15. pants
   Korektīvi pasākumi un kvalitātes akreditācijas apturēšana attiecībā uz jauniem pasūtījumiem
   Ja konstatēta 13. panta 3. punktā minētā neatbilstība, bet ražotājs var pienācīgi pamatot, ka viņš varēs labot neatbilstību, ECB pieņem lēmumu, kurā:

               a)

               apspriežoties ar ražotāju, nosaka termiņu, kādā ražotājs novērsīs neatbilstību;

               b)

               nosaka, ka, ja līdz a) apakšpunktā minētā termiņa beigām neatbilstība nav novērsta, ražotājs nevar pieņemt jaunus pasūtījumus attiecīgajai euro banknošu ražošanas darbībai, t. sk. piedalīties attiecīgos konkursos.

         16. pants
   Euro banknošu ražošanas darbības apturēšana
   1.   Ja konstatēta 13. panta 2. punktā minētā neatbilstība, kvalitātes audita vai iepriekšēja audita grupa var ieteikt ECB apturēt attiecīgo euro banknošu ražošanas darbību, apturēšanai stājoties spēkā nekavējoties un paliekot spēkā līdz brīdim, kad neatbilstība novērsta. Ražotājs kvalitātes audita vai iepriekšēja audita grupai sniedz informāciju par jebkuru citu ražotāju, kuru kā saņēmēju vai piegādātāju var ietekmēt ražošanas darbības apturēšana.
   2.   Iespējami drīz pēc ražošanas darbības apturēšanas stāšanās spēkā saskaņā ar 1. punktu kvalitātes audita vai iepriekšēja audita grupa kvalitātes papildu auditā izvērtē, vai neatbilstība novērsta. Ja kvalitātes audita vai iepriekšēja audita grupa nolemj, ka neatbilstība novērsta, ECB atceļ ražošanas darbības apturēšanu. Ja ražotājs neatbilstību nenovērš, ECB pieņem lēmumu saskaņā ar 17. pantu.
   17. pants
   Kvalitātes akreditācijas atsaukšana
   1.   ECB atsauc ražotāja kvalitātes akreditāciju, ja tas nespēj novērst 13. panta 2. punktā minēto neatbilstību.
   2.   Lēmumā par akreditācijas atsaukšanu ECB norāda dienu, no kuras ražotājs var atkal pieteikties kvalitātes akreditācijai.
   18. pants
   Pārskatīšanas procedūra
   1.   Ja ECB pieņēmusi lēmumu:

               a)

               noraidīt lūgumu uzsākt pilna apjoma vai pagaidu kvalitātes akreditācijas procedūru;

               b)

               atteikt pilna apjoma vai pagaidu kvalitātes akreditācijas piešķiršanu;

               c)

               saskaņā ar 14.–17. pantu,

         ražotājs 30 ECB darbadienu laikā pēc šāda lēmuma paziņošanas drīkst ECB Padomei iesniegt rakstisku lūgumu šo lēmumu pārskatīt. Ražotājs lūgumu pamato un iekļauj visus paskaidrojošos dokumentus.
   2.   Ja ražotājs to nepārprotami lūdzis un pamatojis, ECB Padome var apturēt pārskatāmā lēmuma piemērošanu.
   3.   ECB Padome attiecīgo lēmumu pārskata un pamatotu savu lēmumu ražotājam rakstiski paziņo divu mēnešu laikā no lūguma saņemšanas dienas.
   4.   Šī panta 1.–3. punkta piemērošana neierobežo tiesības, kas izriet no Līguma 263. un 265. panta.
   VI   NODAĻA

      NOBEIGUMA NOTEIKUMI

   19. pants
   ECB kvalitātes akreditācijas reģistrs
   1.   ECB uztur kvalitātes akreditācijas reģistru, kurā:

               a)

               uzskaita ražotājus, kuriem piešķirta pilna apjoma vai pagaidu kvalitātes akreditācija un viņu ražotnes;

               b)

               attiecībā uz katru ražotni norāda euro banknošu ražošanas darbību, kam piešķirta kvalitātes akreditācija;

               c)

               reģistrē kvalitātes akreditācijas derīguma termiņa beigas.

         2.   Ja ECB pieņem lēmumu saskaņā ar 16. pantu, tā reģistrē darbības apturēšanas ilgumu.
   3.   Ja ECB pieņem lēmumu saskaņā ar 17. pantu, tā svītro ražotāja nosaukumu reģistrā.
   4.   ECB visu reģistrā iekļauto ražotāju sarakstu un tā atjauninājumus dara pieejamus NCB un akreditētajiem ražotājiem.
   20. pants
   Stāšanās spēkā
   Šis lēmums stājas spēkā dienā pēc tā publicēšanas Eiropas Savienības Oficiālajā Vēstnesī.
   Šo lēmumu piemēro no 2011. gada 1. maija.

      Frankfurtē pie Mainas, 2010. gada 25. novembrī

            ECB prezidents

         Jean-Claude TRICHET

      (1)  OV L 140, 30.5.2008., 26. lpp.


title: 2010/204/: Eiropas Parlamenta un Padomes Lēmums ( 2010. gada 25. marts ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               8.4.2010

               LV

               Eiropas Savienības Oficiālais Vēstnesis

               L 88/17

         EIROPAS PARLAMENTA UN PADOMES LĒMUMS
   (2010. gada 25. marts)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
   (2010/204/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fonds (EGF) tika izveidots, lai sniegtu papildu atbalstu atlaistajiem darba ņēmējiem, kas cieš no lielām strukturālām izmaiņām pasaules tirdzniecības modeļos, un lai palīdzētu viņiem no jauna integrēties darba tirgū.

               (2)

               Attiecībā uz pieteikumiem, kas iesniegti no 2009. gada 1. maija, EGF darbības joma tika paplašināta, iekļaujot atbalstu darba ņēmējiem, kuru atlaišana ir saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot ne vairāk kā EUR 500 miljonu apmērā gadā.

               (4)

               Lietuva 2009. gada 23. septembrī iesniedza pieteikumu izmantot EGF attiecībā uz štata vietu samazināšanu apģērbu ražošanas nozarē. Šis pieteikums atbilst finansiālo ieguldījumu noteikšanas prasībām, kas paredzētas Regulas (EK) Nr. 1927/2006 10. pantā, un tādēļ Komisija ierosina atļaut izmantot līdzekļus EUR 523 481 apmērā.

               (5)

               EGF tādējādi ir jāizmanto, lai sniegtu finansiālu ieguldījumu saistībā ar Lietuvas iesniegto pieteikumu,

         IR NOLĒMUŠI ŠĀDI.
   1. pants
   Eiropas Savienības 2010. finanšu gada vispārējā budžeta ietvaros Eiropas Globalizācijas pielāgošanas fondu (EGF) izmanto, lai nodrošinātu summu EUR 523 481 apmērā saistību un maksājumu apropriācijām.
   2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 25. martā

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         D. LÓPEZ GARRIDO

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2009/386/EK: Komisijas Lēmums ( 2009. gada 15. maijs ) par trīs dalībnieku iecelšanu Grāmatvedības standartu pārskata grupā, kas izveidota ar Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas ( EFRAG ) atzinumu objektivitāti un neitralitāti

text:
               16.5.2009

               LV

               Eiropas Savienības Oficiālais Vēstnesis

               L 122/45

      KOMISIJAS LĒMUMS

   (2009. gada 15. maijs)
   par trīs dalībnieku iecelšanu Grāmatvedības standartu pārskata grupā, kas izveidota ar Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas (EFRAG) atzinumu objektivitāti un neitralitāti
   (2009/386/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Komisijas 2006. gada 14. jūlija Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas (EFRAG) atzinumu objektivitāti un neitralitāti (1), un jo īpaši tā 3. pantu,
   tā kā:

               (1)

               Saskaņā ar Lēmuma 2006/505/EK 3. pantu Komisija ieceļ ne vairāk kā septiņus Grāmatvedības standartu pārskata grupas dalībniekus no to neatkarīgo ekspertu vidus, kuru pieredze un kompetence grāmatvedības jomā, jo īpaši finanšu pārskatu jautājumos, ir plaši atzīta Kopienā.

               (2)

               Ar Lēmumu 2007/73/EK (2) Komisija 2007. gada 8. februārī iecēla septiņus Grāmatvedības standartu pārskata grupas dalībniekus; grupas dalībnieku amata pilnvaru laiks ir trīs gadi, un tas ir atjaunojams. Tomēr, lai nodrošinātu pareizu grupas dalībnieku rotāciju, grupa var pieņemt lēmumu par divu vai triju tās dalībnieku aizstāšanu. Grupa ir nolēmusi 2009. gadā aizstāt trīs dalībniekus,

         IR NOLĒMUSI ŠĀDI.
   1. pants
   Ar šo Komisija ieceļ Grāmatvedības standartu pārskata grupas trīs dalībniekus, kuru vārdi ir norādīti pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2009. gada 15. maijā

            Komisijas vārdā —

            Komisijas loceklis

         Charlie McCREEVY

      (1)  OV L 199, 21.7.2006., 33. lpp.

      (2)  OV L 32, 6.2.2007., 181. lpp.

      PIELIKUMS

         DALĪBNIEKU SARAKSTS

                  Rien VAN HOEPEN

                  Bernard RAFFOURNIER

                  Mari PAANANEN


title: Komisijas Lēmums (ES) 2015/2418 (2015. gada 18. decembris), ar kuru groza Lēmumu 1999/352/EK, EOTK, Euratom, ar ko izveido Eiropas Biroju krāpšanas apkarošanai (OLAF)

text:
               19.12.2015

               LV

               Eiropas Savienības Oficiālais Vēstnesis

               L 333/148

         KOMISIJAS LĒMUMS (ES) 2015/2418
   (2015. gada 18. decembris),
   ar kuru groza Lēmumu 1999/352/EK, EOTK, Euratom, ar ko izveido Eiropas Biroju krāpšanas apkarošanai (OLAF)
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 249. pantu,
   ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 65. un 197. pantu,
   tā kā:

               (1)

               Saskaņā ar Regulas (ES, Euratom) Nr. 966/2012 65. pantu Komisijas atbildība ir norādīt darbiniekus, kuriem tā deleģē savus pienākumus, deleģēto pilnvaru apjomu un deleģēšanas robežas attiecībā uz kredītrīkotājiem. To darot, Komisijai būtu pienācīgi jāņem vērā vispārējā politiskā atbildība par Savienības budžeta pārvaldību.

               (2)

               Saskaņā ar Eiropas Parlamenta un Padomes Regulas (ES, Euratom) Nr. 883/2013 (2) 15. panta 8. punktu Uzraudzības komitejas sekretariāta funkcijas joprojām būtu jānodrošina OLAF ciešā sadarbībā ar Uzraudzības komiteju, un OLAF ģenerāldirektoram joprojām vajadzētu būt deleģētajam kredītrīkotājam attiecībā uz visām saistītajām apropriācijām. OLAF ģenerāldirektors var minētās pilnvaras deleģēt tālāk darbiniekiem, uz kuriem attiecas Civildienesta noteikumi vai Savienības Pārējo darbinieku nodarbināšanas kārtība.

               (3)

               Ievērojot nepieciešamību nodrošināt efektīvu iekšējās kontroles sistēmu saskaņā ar Regulas (ES, Euratom) Nr. 966/2012 32. pantu un lai izvairītos no iespaida par Eiropas Biroja krāpšanas apkarošanai iespējamu iejaukšanos tā Uzraudzības komitejas locekļu pienākumos, būtu jānosaka atbilstīgs regulējums ar Uzraudzības komitejas locekļiem saistīto apropriāciju īstenošanai. Jo īpaši ar locekļiem saistīto kredītrīkotāja pilnvaru deleģēšana būtu jāorganizē tā, lai novērstu iespaidu par iespējamu iejaukšanos.

               (4)

               Šis lēmums būtu jāsāk piemērot 2016. gada 1. janvārī kopā ar iekšējo noteikumu jauno I pielikumu. Tāpēc tam būtu jāstājas spēkā pēc iespējas drīzāk.

               (5)

               Tāpēc attiecīgi būtu jāgroza Komisijas Lēmums 1999/352/EK, EOTK, Euratom (3),

         IR PIEŅĒMUSI ŠO LĒMUMU.
   1. pants
   Lēmuma 1999/352/EK, EOTK, Euratom 6. panta 3. punktu aizstāj ar šādu:

      “3.   Izņemot ar Uzraudzības komitejas locekļiem saistīto apropriāciju īstenošanu, ģenerāldirektors darbojas kā deleģētais kredītrīkotājs, īstenojot apropriācijas, kas ierakstītas uz Biroju attiecīgajā pielikumā Eiropas Savienības vispārējā budžeta Komisijas iedaļā, un apropriācijas, kas ierakstītas budžeta krāpšanas novēršanas pozīcijās, saistībā ar kurām iekšējos noteikumos par vispārējā budžeta izpildi viņam vai viņai ir deleģētas pilnvaras. Viņam vai viņai ir atļauts savas pilnvaras deleģēt tālāk darbiniekiem, uz kuriem attiecas Civildienesta noteikumi vai Savienības Pārējo darbinieku nodarbināšanas kārtība, saskaņā ar minētajiem iekšējiem noteikumiem.”

   2. pants
   Šis lēmums stājas spēkā pirmajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra.

      Briselē, 2015. gada 18. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 298, 26.10.2012., 1. lpp.

      (2)  Eiropas Parlamenta un Padomes 2013. gada 11. septembra Regula (ES, Euratom) Nr. 883/2013 par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (OV L 248, 18.9.2013., 1. lpp.).

      (3)  Komisijas 1999. gada 28. aprīļa Lēmums 1999/352/EK, EOTK, Euratom, ar ko izveido Eiropas Biroju krāpšanas apkarošanai (OLAF) (OV L 136, 31.5.1999., 20. lpp.).


title: Padomes Lēmums (1996. gada 26. februāris) par Nolīguma slēgšanu starp Eiropas Kopienu un Kanādu par zinātnisko un tehnisko sadarbību

text:
Svarīgs juridisks paziņojums

|

31996D0219

Oficiālais Vēstnesis L 074 , 22/03/1996 Lpp. 0025 - 0025

		Padomes Lēmums(1996. gada 26. februāris)par Nolīguma slēgšanu starp Eiropas Kopienu un Kanādu par zinātnisko un tehnisko sadarbību(96/219/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 130.m pantu saistībā ar 228. panta 2. punkta pirmo teikumu un 228. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā Eiropas Kopiena un Kanāda vispārēju interešu jomās rīkojas saskaņā ar īpašām pētniecības programmām;tā kā, pamatojoties uz iepriekšējo pieredzi, saskaņā ar Pamatnolīgumu starp Eiropas Ekonomikas kopienu un Kanādu par tirdzniecisko un ekonomisko sadarbību [3], abas Puses ir izteikušas vēlēšanos izveidot oficiālāku sadarbības veikšanas sistēmu zinātnes un tehnoloģijas jomā;tā kā Padome ar 1993. gada 19. aprīļa lēmumu pilnvaroja Komisiju vest sarunas par Nolīgumu par zinātnisko un tehnisko sadarbību starp Eiropas Kopienu un Kanādu;tā kā Padome ar 1995. gada 15. jūnija lēmumu Eiropas Kopienas vārdā pilnvaroja Komisiju parakstīt minēto nolīgumu;tā kā minētais nolīgums tika parakstīts 1995. gada 17. jūnijā;tā kā Eiropas Kopienas un Kanādas Nolīgums par zinātnisko un tehnisko sadarbību ir jāapstiprina,IR PIEŅĒMUSI ŠO LĒMUMU.1. pantsAr šo tiek apstiprināts Eiropas Kopienas un Kanādas Nolīgums par zinātnisko un tehnisko sadarbību.Nolīguma teksts ir pievienots šim lēmumam.2. pantsPadomes priekšsēdētājs Kopienas vārdā sniedz minētā nolīguma 12. pantā paredzēto paziņojumu.Briselē, 1996. gada 26. februārīPadomes vārdā —priekšsēdētājsS. Agnelli[1] OV C 317, 28.11.1995., 7. lpp.[2] OV C 17, 22.1.1996.[3] OV L 260, 24.8.1976., 2. lpp.--------------------------------------------------


Svarīgs juridisks paziņojums

|

52007BP0120(01)

1. Eiropas Parlamenta 2007. gada 24. aprīļa lēmums par Eiropas Zāļu aģentūras 2005. finanšu gada budžeta izpildes apstiprināšanu (C6-0394/2006 - 2006/2161(DEC))

Oficiālais Vēstnesis 074 E , 20/03/2008 Lpp. 0227 - 0227

		1.Eiropas Parlamenta 2007. gada 24. aprīļa lēmums par Eiropas Zāļu aģentūras 2005. finanšu gada budžeta izpildes apstiprināšanu (C6-0394/2006 — 2006/2161(DEC))Eiropas Parlaments,- ņemot vērā Eiropas Zāļu aģentūras 2005. finanšu gada galīgos pārskatus [1],- ņemot vērā Revīzijas palātas ziņojumu par Eiropas Zāļu aģentūras 2005. finanšu gada pārskatiem ar aģentūras atbildēm [2],- ņemot vērā Padomes 2007. gada 27. februāra ieteikumu (5711/2007 — C6-0080/2007),- ņemot vērā EK līgumu un it īpaši tā 276. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [3], un it īpaši tās 185. pantu,- ņemot vērā Eiropas Parlamenta un Padomes 2004. gada 31. marta Regulu (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru [4], un it īpaši tās 68. pantu,- ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 94. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0099/2007),1. sniedz Eiropas Zāļu aģentūras izpilddirektoram apstiprinājumu par aģentūras 2005. finanšu gada budžeta izpildi;2. izklāsta savus konstatējumus turpmāk tekstā iekļautajā rezolūcijā;3. uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Eiropas Zāļu aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).[1] OV C 266, 31.10.2006., 4. lpp.[2] OV C 312, 19.12.2006., 12. lpp.[3] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[4] OV L 136, 30.4.2004., 1. lpp. Regula grozīta ar Regulu (EK) Nr. 1901/2006 (OV L 378, 27.12.2006., 1. lpp.).[5] OV L 357, 31.12.2002., 72. lpp.--------------------------------------------------


title: Padomes Lēmums (ES) 2015/2071 (2015. gada 10. novembris), ar ko dalībvalstis tiek pilnvarotas Eiropas Savienības interesēs ratificēt Starptautiskās Darba organizācijas 1930. gada Piespiedu darba konvencijas 2014. gada protokolu attiecībā uz protokola 1. līdz 4. pantu, kas attiecas uz jautājumiem saistībā ar tiesu iestāžu sadarbību krimināllietās

text:
               18.11.2015

               LV

               Eiropas Savienības Oficiālais Vēstnesis

               L 301/47

         PADOMES LĒMUMS (ES) 2015/2071
   (2015. gada 10. novembris),
   ar ko dalībvalstis tiek pilnvarotas Eiropas Savienības interesēs ratificēt Starptautiskās Darba organizācijas 1930. gada Piespiedu darba konvencijas 2014. gada protokolu attiecībā uz protokola 1. līdz 4. pantu, kas attiecas uz jautājumiem saistībā ar tiesu iestāžu sadarbību krimināllietās
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 82. panta 2. punktu saistībā ar tā 218. panta 6. punkta a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Savienība sekmē tādu starptautisko darba konvenciju ratifikāciju, ko Starptautiskā Darba organizācija (SDO) klasificējusi kā aktuālas, lai atbalstītu Savienības centienus sekmēt cilvēktiesības un pienācīgas kvalitātes nodarbinātību visiem un lai izskaustu cilvēku tirdzniecību gan Savienībā, gan ārpus tās. Pamatprincipu un tiesību darbā aizsardzība ir minēto centienu būtisks aspekts.

               (2)

               Starptautiskās Darba organizācijas 1930. gada Piespiedu darba konvencija, kuru papildina 2014. gada protokols, ir viena no SDO pamatkonvencijām, un tā ietekmē noteikumus, kuros atsaucas uz darba pamatstandartiem.

               (3)

               Ciktāl Starptautiskās Darba organizācijas 1930. gada Piespiedu darba konvencijas 2014. gada protokols (“protokols”) aptver noziegumos cietušo aizsardzības jomu, ko reglamentē Līguma par Eiropas Savienības darbību (LESD) 82. panta 2. punkts, Savienība jau ir pieņēmusi kopīgus noteikumus, kas lielā mērā aptver šo jomu, jo īpaši ar Eiropas Parlamenta un Padomes Direktīvu 2011/36/ES (1) un Eiropas Parlamenta un Padomes Direktīvu 2012/29/ES (2). Protokols var ietekmēt minētos kopīgos noteikumus.

               (4)

               SDO statūtu 19. panta 4. punkts par konvenciju pieņemšanu un ratificēšanu attiecas arī uz protokoliem, kas ir saistošas starptautiskas vienošanās, kuras jāratificē un kuras ir saistītas ar konvencijām.

               (5)

               Savienība nevar ratificēt protokolu, jo tā puses var būt tikai valstis.

               (6)

               Tāpēc būtu jāpilnvaro dalībvalstis, lai tās ratificētu protokolu, darbojoties kopīgi Savienības interesēs, attiecībā uz tām daļām, kas saskaņā ar LESD 82. panta 2. punktu ir Savienības kompetencē.

               (7)

               Protokola 1. līdz 4. pants ietver saistības, kas attiecas uz Savienības tiesību aktiem saistībā ar noziegumos cietušo aizsardzību. Tādējādi minētie noteikumi ietilpst LESD trešās daļas V sadaļas un jo īpaši tā 82. panta 2. punkta darbības jomā.

               (8)

               LESD 82. panta 2. punkts ir vienīgais juridiskais pamats, uz kura būtu jābalsta šis lēmums. Protokolā, un jo īpaši tā 4. pantā, minēts arī jautājums par personu, kas cietušas no piespiedu vai obligātā darba, uzturēšanās statusu tiktāl, ka ir jādod iespēja minētajiem cietušajiem piekļūt atbilstošiem un efektīviem tiesiskās aizsardzības līdzekļiem. Tomēr šis mērķis, kas saistīts ar LESD 79. pantu, ir tikai pakārtots, turpretī ar LESD 82. panta 2. punktu saistītie mērķi ir atzīstami par galveno nolūku un elementu.

               (9)

               Saskaņā ar 1. un 2. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un LESD, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro.

               (10)

               Apvienotajai Karalistei un Īrijai ir saistoša Direktīva 2011/36/ES un Direktīva 2012/29/ES, un tādēļ minētās valstis piedalās šā lēmuma pieņemšanā.

               (11)

               Dalībvalstis būtu jāpilnvaro ratificēt protokolu attiecībā uz jautājumiem, kas attiecas uz tiesu iestāžu sadarbību krimināllietās, kas ietverti tā 1. līdz 4. pantā. Uz tām protokola daļām, kas ir Savienības kompetencē un kas nav daļas, kuras saistītas ar tiesu iestāžu sadarbību krimināllietās, attieksies lēmums, ko pieņem paralēli šim lēmumam,

         IR PIEŅĒMUSI ŠO LĒMUMU.
   1. pants
   Ar šo dalībvalstis tiek pilnvarotas ratificēt Starptautiskās Darba organizācijas 1930. gada Piespiedu darba konvencijas 2014. gada protokolu attiecībā uz tām daļām, kas ietvertas tā 1. līdz 4. pantā un kas saskaņā ar LESD 82. panta 2. punktu ietilpst Eiropas Savienības kompetencē.
   2. pants
   Dalībvalstīm būtu jāveic nepieciešamie pasākumi savu protokola ratifikācijas instrumentu deponēšanai Starptautiskā Darba biroja ģenerāldirektorātā, cik drīz vien iespējams, vēlams līdz 2016. gada 31. decembrim.
   3. pants
   Šis lēmums ir adresēts dalībvalstīm.

      Briselē, 2015. gada 10. novembrī

            Padomes vārdā –

            priekšsēdētājs

         P. GRAMEGNA

      (1)  Eiropas Parlamenta un Padomes Direktīva 2011/36/ES (2011. gada 5. aprīlis) par cilvēku tirdzniecības novēršanu un apkarošanu un cietušo aizsardzību un ar kuru aizstāj Padomes Pamatlēmumu 2002/629/TI (OV L 101, 15.4.2011., 1. lpp.).

      (2)  Eiropas Parlamenta un Padomes Direktīva 2012/29/ES (2012. gada 25. oktobris), ar ko nosaka noziegumos cietušo tiesību, atbalsta un aizsardzības minimālos standartus un aizstāj Padomes Pamatlēmumu 2001/220/TI (OV L 315, 14.11.2012., 57. lpp.).